**Z1**

**Ibrány Város Képviselő Testületének**

**167/2017.(IX.14.) KT. sz.**

**h a t á r o z a t a**

**A vízközmű-szolgáltatási ágazat 2018-2032 időszakra vonatkozó gördülő fejlesztési tervéről - című napirendi ponthoz**

A K É P V I S E L Ő – T E S T Ü L E T

megtárgyalta a víziközmű-szolgáltatási ágazat 2018-2032 időszakra vonatkozó gördülő fejlesztési tervéről szóló előterjesztést és a következő határozatot hozta:

1. A Képviselő-testület, mint az Ibrány, Nagyhalász ivóvízelosztás közműrendszer tekintetében ellátásért felelős önkormányzat a víziközmű rendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2018. évtől kezdődő 15 éves időtartamra vonatkozóan összeállított **VH14** jelölésű felújítási és pótlási gördülő fejlesztési tervét mint az ellátásért felelős jóváhagyja.

 Felelős: Berencsi Béla polgármester

 Határidő: azonnal

2. A Képviselő-testület, mint az Ibrány szennyvíz elvezetés közműrendszer tekintetében ellátásért felelős önkormányzat a szennyvíz közműrendszer rendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2018. évtől kezdődő 15 éves időtartamra vonatkozóan összeállított, **SZH17** jelölésű felújítási és pótlási gördülő fejlesztési tervét mint az ellátásért felelős jóváhagyja.

 Felelős: Berencsi Béla polgármester

 Határidő: azonnal

3. A Képviselő-testület, mint az brány, Nagyhalász szennyvíztisztítás közműrendszer tekintetében ellátásért felelős Önkormányzat a szennyvíz közműrendszer rendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2018. évtől kezdődő 15 éves időtartamra vonatkozóan összeállított, **SZT8** jelölésű felújítási és pótlási gördülő fejlesztési tervét mint az ellátásért felelős jóváhagyja.

 Felelős: Berencsi Béla polgármester

 Határidő: azonnal

4. A Képviselő-testület, mint az ellátásért felelős Önkormányzat a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2018. évtől kezdődő 15 éves időtartamra vonatkozóan összeállított beruházási tervet jóváhagyja.

 Felelős: Berencsi Béla polgármester

 Határidő: azonnal

5. A Képviselő-testület felhatalmazza és megbízza a. NYÍRSÉGVÍZ Nyíregyháza és Térsége Víz-és Csatorna,mű Zrt –t, szolgáltatót, hogy a határozat 1-2-3 -4. pontokban szereplő gördülő fejlesztési terveket az elfogadott tartalommal jóváhagyás végett benyújtsa a Magyar Energetikai és Közmű-szabályozási Hivatal részére.

 Felhatalmazza a polgármestert a jóváhagyó nyilatkozatok, valamint a meghatalmazás aláírására.

 Felelős: Berencsi Béla polgármester

 Határidő: azonnal

**Ibrány, 2017. szeptember 14.**

 **Berencsi Béla Bakosiné Márton Mária**

 **polgármester jegyző**

**Z1**

**Ibrány Város Képviselő Testületének**

**169/2017.(IX.14.) KT. sz.**

**h a t á r o z a t a**

**Az Ibrány, Károlyi Mihály u. 1. szám alatti Sportcsarnok területén lévő büfé bérleti szerződésének felmondása**

A K É P V I S E L Ő - T E S T Ü L E T

Mint bérbeadó a 44/2017 (III.08.)KT. Határozattal a BLANCO Y NEGRO PROJEKT kereskedelmi és Szolgáltató Kft (Nyíregyháza, Mikes Kelemen utca 7/B.)-vel az Ibrány, Károlyi Mihály utca 1. sz. alatti sportcsarnok, öltöző művelési ágú ingatlanban lévő 14 m2 nagyságú büfé határozatlan idejű bérletére megkötött bérleti szerződés indokolás nélküli felmondását határozza el a bérleti szerződés 2. pontjában foglalt lehetőségével élve.

Felhatalmazza az alpolgármestert, hogy a bérbeadó képviseletében eljárva a bérleti szerződés felmondását a bérlővel közölje.

Felelős: Trencsényi Imre alpolgármester

Határidő: 2017.09.20.

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**

**D7**

**Ibrány Város Képviselő Testületének**

**165/2017. (IX.14.) KT. sz.**

**h a t á r o z a t a**

**Az Ibrány, Kói utcán található önkormányzati tulajdonú 2655, 2656, ingatlanok,és a 2657 hrsz-ú ingatlan önkormányzati tulajdonrészének értékesítése című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonát képező Ibrány, Kói utcában található *alábbi hrsz-ú, és területű*, beépítetlen művelés ágú közműves építési telkek forgalmi értékének, eladási árának meghatározásakor **elfogadja a**z ingatlan értékelésére felkért a Demeter Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő megállapításait és azok forgalmi értékét/ eladási árát a következők szerint **határozza meg:**

|  |  |  |
| --- | --- | --- |
| hrsz | terület m2 |  Nettó ár Ft |
| 2655 | 4057 | 810.700 |
| 2656 | 3985 | 796.300 |
| 2657 | 1967 | 393.000 |
| Összesen | 10009 | 2.000.000 |

Az árak a mindenkor hatályos ÁFA-t (jelenleg 27 %) nem tartalmazzák.

1. Az önkormányzati bevételek növelése érdekében az 1. pontban meghatározott ingatlanokat a mellékelt nyilvános felhívás alapján, több jelentkező esetén versenytárgyalás lefolytatásával értékesíti.
2. Vevőneka megállapított forgalmi értéket el kell fogadnia, és vállalnia kell annak kifizetést egyösszegben, a testületi döntést megtörténtét követő 30 napon belül.
3. Utasítja a jegyzőt, hogy a mellékelt értékesítési felhívást a [www.ibrany.hu](http://www.ibrany.hu), honlapon jelentesse meg.

Határidő: 2017. szeptember 14. 1600 óra.

Felelős: Bakosiné Márton Mária jegyző.

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**

**D7**

**Ibrány Város Képviselő Testületének**

**166/2017. (IX.14.) KT. sz.**

**h a t á r o z a t a**

**Az Ibrány, István király utcán található önkormányzati tulajdonú 1303/17 hrsz.-ú építési telek értékesítése című napirendi ponthoz**

A K É P V I S E L Ő – T E S T Ü L E T

1. **támogatja Kulcsár Anita** 4484 Ibrány, István király u. 11. sz. alatti lakos kérelmét és részére értékesíti az önkormányzat tulajdonában lévő Ibrány, István király u. 9. sz. alatt található önkormányzati tulajdonú **1303/17 hrsz-ú** 592 m2 nagyságú, kivett: beépítetlen terület műveléságú ingatlant.
2. Az ingatlan vételárát **nettó 700.000 Ft** + 27 % ÁFA, azaz bruttó 889.000 Ft értékben határozza meg. A vételárat a testületi döntést megtörténtét követő 30 napon belül, az adásvételi szerződés aláírásakor kell vevőnek egyösszegben megfizetnie.
3. Utasítja a jegyzőt, hogy a döntésről értesítse a kérelmezőt, majd gondoskodjon az adásvételi szerződés elkészítéséről.

Határidő: értesítésre: 2017. szeptember 30., ill az adásvételi szerződés elkészítésére: 2017. október 15.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: 2017. október 15.

Felelős: Berencsi Béla polgármester és Bakosiné Márton Mária jegyző

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**Ibrány Város Képviselő Testületének**

**168/2017. (IX.14.) KT. sz.**

**h a t á r o z a t a**

**Az Ibrány 1407/2 hrsz.-ú önkormányzati ingatlanon pályázati forrásból történő beruházás megvalósításához tulajdonosi hozzájárulás**

A K É P V I S E L Ő – T E S T Ü L E T

1. mint az Ibrány 1407/2 hrsz-ú számon nyilvántartott, természetben Ibrány, Károlyi Mihály utca 1.sz. címen található ingatlan kizárólagos tulajdonosa rendelkezési jogot biztosít az Ibrány Sportegyesület részére, amely alapján az Ibrány Sportegyesület sportszervezet a Magyar Labdarúgó Szövetséggel Együttműködési Megállapodást köthet, és a Megállapodásban az Ingatlan tekintetében jognyilatkozatokat tehet és kötelezettségeket vállalhat.
2. hozzájárul ahhoz, hogy a fent megnevezett ingatlanon a Magyar Labdarúgó Szövetség beruházást valósítson meg.
3. kötelezettséget vállal arra, hogy a fent megnevezett ingatlanán sportcélú hasznosítását a beruházás megvalósításától számított hét éven keresztül biztosítom.
4. tudomásul veszi, hogy a Támogatásból megszerzett tárgyi eszközök, immateriális javak – azok a hatályos vonatkozó jogszabály(ok) szerinti értékcsökkenési leírásáig – csak az MLSZ előzetes írásbeli jóváhagyásával idegeníthetők el, illetve terhelhetők meg. Elfogadja, hogy ezen tárgyi eszközök, immateriális javak az MLSZ előzetes írásbeli jóváhagyása nélküli elidegenítése, illetve megterhelése esetén az erre irányuló szerződést jogilag létre nem jöttnek kell tekinteni, az joghatás kiváltására nem alkalmas.
5. Vállalja, hogy szükség esetén az értékcsökkenési leírásig az eszközök meglétét az MLSZ, illetve az MLSZ útján a Támogató felé dokumentumokkal (leltár, tárgyi eszköz karton másolata stb.) igazolom, illetőleg az eszközök idő előtti megsemmisülése esetén annak okairól a Sportszervezetet, valamint az MLSZ-t írásban tájékoztatja.
6. Felhatalmazza a polgármestert, hogy a határozatban meghatározott tartalmú tulajdonosi hozzájárulást az Ibrány Sportegyesület részére a Magyar labdarugó Szövetség felé történő pályázat benyújtásához kiadja, azt aláírja.

 Felelős: Berencsi Béla polgármester

 Határidő: 2017. szeptember 18.

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**Ibrány Város Képviselő Testületének**

**169/2017. (IX.14.) KT. sz.**

**h a t á r o z a t a**

**Az Ibrány, Károlyi Mihály u. 1. szám alatti Sportcsarnok területén lévő büfé bérleti szerződésének felmondása**

A K É P V I S E L Ő – T E S T Ü L E T

Mint bérbeadó a 44/2017 (III.08.)KT. Határozattal a BLANCO Y NEGRO PROJEKT Kereskedelmi és Szolgáltató Kft (Nyíregyháza, Mikes Kelemen utca 7/B.)-vel az Ibrány, Károlyi Mihály utca 1. sz. alatti sportcsarnok, öltöző művelési ágú ingatlanban lévő 14 m2 nagyságú büfé határozatlan idejű bérletére megkötött bérleti szerződés indokolás nélküli felmondását határozza el a bérleti szerződés 2. pontjában foglalt lehetőségével élve.

Felhatalmazza az alpolgármestert, hogy a bérbeadó képviseletében eljárva a bérleti szerződés felmondását a bérlővel közölje.

Felelős: Trencsényi Imre alpolgármester

Határidő: azonnal.

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**

**A15**

**IBRÁNY VÁROS KÉPVISELŐ TESTÜLETÉNEK**

**170/2017. (XI.14.) KT. sz.**

**H a t á r o z a t a**

**Pályázat benyújtásának elhatározása a Qualitas Vitae Egyesülettel, mint főpályázóval közösen a TOP-5.3.1-16 A helyi identitás és kohézió erősítése című pályázati konstrukcióra vonatkozóan**

 A   K É P V I S E L Ő – T E S T Ü L E T

Egyetért azzal, hogy a TOP-5.3.1-16 kódszám alatt a helyi identitás és kohézió erősítése elnevezésű pályázati felhívásra bruttó 40.000.000 Ft összköltségű pályázat kerüljön benyújtásra a **Qualitas Vitae Egyesület által, Ibrány Város Önkormányzata, illetve az Ibrányi László Művelődési Központ, és Sportcentrum konzorciumi partnerként történő részvételével.**

**Felhatalmazza a polgármestert a konzorciumi megállapodás aláírására.**

**Felelős:** Berencsi Béla polgármester, Bakosiné Márton Mária jegyző

**Ibrány, 2017. szeptember 14.**

 **Berencsi Béla sk. Bakosiné Márton Mária sk.**

 **polgármester jegyző**